**Coșmarul**

*Mirimirela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Printre nouri și fantasme

Se deșiră-un vis păgân

Nu-s povești și nu sunt basme

E un vis de om nebun.

Cu talazuri sfărâmate

Și cu inimi fără leac,

Funii de nisip purtate

Printre ochiuri de hamac.

Duse prin vârtej în lună,

Risipite pe o plajă

De o inimă nebună

Ce se zbate într-o mreajă

Pânză neagră de păianjen

De la casă-i pân' la poartă,

Inima mea e un stânjen

Parcă-i vie... parcă-i moartă.